'ज्वॉय ऑफ गिविंग' में बच्चों ने दिखाए हुनर  
गांव बजघेड़ा स्थित लिट्रेसी इंडिया स्कूल में मारूति सुजुकी इंडिया लिमिटेड के सौजन्य से आयोजित ज्वॉय ऑफ गिविंग कार्यक्रम में विभिन्न उम्र वर्ग के बच्चों ने अपनी प्रतिभा के हुनर दिखाए।
गांव बजघेड़ा स्थित लिट्रेसी इंडिया स्कूल में मारूति सुजुकी इंडिया लिमिटेड के सौजन्य से आयोजित ज्वॉय ऑफ गिविंग कार्यक्रम में विभिन्न उम्र वर्ग के बच्चों ने अपनी प्रतिभा के हुनर दिखाए। बच्चों ने चित्रकारी, डांस, नाटक मंचन के माध्यम से दर्शकों का मन मोह लिया।इस मौके पर बतौर मुख्य अतिथि फिल्म एक्टर प्रदीप खरब मौजूद थे। उन्होंने 'फैशन', 'खोया-खोया चांद' और 'अजब प्रेम की गजब कहानी' में दमदार अभिनय किया है। इस मौके पर प्रदीप खरब ने कहा कि हर व्यक्ति के अंदर एक्टर छिपा होता है, बस जरूरत उस प्रतिभा को निखारने की होती है।  बच्चों के साथ प्रदीप खरब और मारूति के कई अधिकारियों ने भी फिल्मी गानों पर थिरककर समां बांध दिया। कार्यक्रम के बाद 31 वॉलिंटिर्स को मारूति की ओर से सम्मानित भी किया गया। इसके अलावा गांधी जयंती के मौके पर सामान्य ज्ञान प्रतियोगिता, चित्रकारी प्रतियोगिता में भी बच्चों ने हिस्सा लिया।  इस अवसर पर हॉलीवुड फोटोग्राफर डेविड चार्लींन्स, मारूति की इंजीनियरिंग विंग के चीफ जनरल मैनेजर डीएन दवे, कंपनी के अधिकारी कंवलदीप सिंह, सीएसआर डिपार्टमेंट के रंजीत सिंह सहित काफी संख्या में मारूति के कर्मचारी और स्थानीय बच्चे मौजूद थे।